
E L Ő T E R J E S Z T É S

a Jász-Nagykun-Szolnok Megyei Parlagfű-mentesítési Alap terhére benyújtandó pályázat önerejének biztosítása

Tisztelt Képviselő-testület !
Martfű Város Önkormányzata Képviselő-testülete 54/2012.(IV.26.) számú határozatával döntött a Jász-Nagykun-Szolnok Megyei Parlagfű-mentesítési Alaphoz való csatlakozásáról, valamint arról, hogy az Alap terhére pályázatot nyújt be.
Az elnyerhető támogatás összege a teljes bekerülési költség 75 %-áig terjed, az elnyerhető támogatás mértéke maximum 375.000.-Ft.
Önkormányzatunknak 25 %-os önerő biztosítására kell kötelezettséget vállalnia.
Pályázatunk 1 db HUSQVARNA LT-126 típusú fűnyíró traktor beszerzésére irányul, mellyel elsősorban az újonnan megépült kerékpárút - Martfű – külterületi szakasza mentén lévő zöld sáv karbantartását végeznénk.
A fűnyíró traktor teljes bekerülési költsége 430.100.-Ft (bruttó), ebből :
· támogatás összege: 	75 % 		322.575.-Ft,
· saját erő: 			25 % 		107.525.-Ft.
Az árajánlat előterjesztésem mellékletét képezi.

Kérem a Tisztelt Képviselő-testületet előterjesztésem tárgyalja meg, és az alábbi határozati javaslat elfogadásával a költségvetés terhére biztosítsa a pályázat beadásához szükséges 25 % önerőt.

Határozati javaslat: 
Martfű Város Önkormányzat Képviselő-testületének
……/2012.(V.17.) Ö. határozata
a Jász-Nagykun-Szolnok Megyei Parlagfű-mentesítési Alap terhére benyújtandó pályázat önerejének biztosítására.

Martfű Város Önkormányzat Képviselő-testülete megtárgyalta a Jász-Nagykun-Szolnok Megyei Parlagfű-mentesítési Alap terhére benyújtandó pályázat önerejének biztosításáról szóló előterjesztést, melyet az alábbiak szerint elfogad:
Az önkormányzat pályázata 1 db HUSQVARNA LT LT-126 típusú fűnyíró traktor beszerzésére irányul, melynek teljes bekerülési költsége 430.100.-Ft (bruttó), ebből: 
· pályázni kívánt összeg: 	322.575.-Ft,
· saját erő: 			107.525.-Ft.
A pályázat nyertessége esetén az önkormányzat a saját erőt 107.525.-Ft-ot azaz, Százhétezer-ötszázhuszonöt forintot költségvetéséből biztosítja.

Martfű, 2012. május 8. 

dr. Kiss Edit 
polgármester



Készítette: Baloghné Juhász Erzsébet
	        irodavezető

Látta: Szász Éva 
           aljegyző


	


image1.png




